L 194/8 Den Europæiske Unions Tidende 17.7.2013 RÅDETS AFGØRELSE af 15. juli 2013 om forlængelse af anvendelsesperioden for de relevante foranstaltninger, der ved afgørelse 2011/465/EU blev truffet over for Republikken Guinea, og om ændring af nævnte afgørelse (2013/386/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stil- lehavet og på den anden side Den Europæiske Union og dens medlemsstater, undertegnet i Cotonou den 23. juni 2000 ()), senest ændret i Ouagadougou den 22. juni 2010 (?) (»AVS- EU-partnerskabsaftalen«), særlig artikel 96, under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelse af AVS-EF-partnerskabsaftalen (?), særlig artikel 3, under henvisning til forslag fra Europa-Kommissionen, og ud fra følgende betragtninger: (1) — I Rådets afgørelse 2011/465/EU (?) fastsættes relevante foranstaltninger over for Republikken Guinea (herefter »Guinea«) i henhold til AVS-EU-partnerskabsaftalens artikel 96, stk. 2, litra c). (2) —Inævnte afgørelse, der forlænges og ændres ved Rådets afgørelse 2012/404/EU ?), kræves det, at to delmål opfyldes, før samarbejdet med Republikken Guinea kan genoptages, nemlig at de kompetente myndigheder udarbejder og vedtager en detaljeret tidsplan for afhol- delse af parlamentsvalg inden udgangen af 2012, og at valgene er frie og gennemsigtige. (3) — I forlængelse af overbringelsen af en tidsplan for afhol- delse af parlamentsvalg den 12. maj 2013 ved formanden for Guineas uafhængige nationale valgkom- mission fandt Rådet, at det første delmål var opfyldt. (4) — Anvendelsesperioden for afgørelse 2011/465/EU, som forlænget og ændret ved afgørelse 2012/404/EU, udløber den 19. juli 2013. (5) — Den 13. april 2013 blev datoen for afholdelse af parla- mentsvalg fastsat til den 30. juni 2013 ved præsidentielt dekret. Den højeste domstol i Republikken Guinea har fastsat fristen for offentliggørelse af det endelige valg- resultat til efter den 19. juli 2013. (6) — Det er derfor nødvendigt at forlænge anvendelses- perioden for de relevante foranstaltninger, der er fastsat i afgørelse 2011/465/EU, for en periode på 12 måneder. Det er også nødvendigt at forlænge den deri fastsatte frist for afholdelse af frie og gennemsigtige parlamentsvalg i Republikken Guinea til udgangen af oktober 2013 — VEDTAGET DENNE AFGØRELSE: Artikel 1 I artikel 3 i afgørelse 2011/465/EU ændres datoen »19. juli 2013« til datoen »19. juli 2014« Artikel 2 Fristen for indfrielse af Republikken Guineas tilsagn om at afholde frie og gennemsigtige parlamentsvalg, som er opført blandt de relevante foranstaltninger i bilaget til afgørelse 2011/465/EU, forlænges til den 31. oktober 2013. Artikel 3 Denne afgørelse træder i kraft på dagen for vedtagelsen. Udfærdiget i Bruxelles, den 15. juli 2013. På Rådets vegne V. JUKNA Formand 1) EFT L 317 af 15.12.2000, s. 3. () E (?) EUT L 287 af 4.11.2010, s. 3. () EFT L 317 af 15.12.2000, s. 376. () EUT L 195 af 27.7.2011, s. 2. (') EUT L 188 af 18.7.2012, s. 17.